‘দুঃশাসন জুলুম-নিপীড়ন আর দুর্নীতির কারণে দেশ আজ ভয়াবহ বিপর্যয়ের সম্মুখীন’ | রাজনীতি | real-timenews.com
‘দুঃশাসন জুলুম-নিপীড়ন আর দুর্নীতির কারণে দেশ আজ ভয়াবহ বিপর্যয়ের সম্মুখীন’
ঢাকা: অ্যাডভোকেট খন্দকার মাহবুব হোসেন বলেছেন, সরকারের জুলুম নিপীড়ন আর সীমাহীন দুর্নীতির কারণে দেশ আজ ভয়াবহ বিপর্যয়ের সম্মুখীন। গণতন্ত্র স্বাধীনতা ও সার্বভৌমত্ব রক্ষায় অতীতের মত ঐক্যবদ্ধ ভূমিকা পালন করতে হবে।
সমমনা ছাত্র নেতৃবৃন্দের সম্মানে রবিবার নয়া পল্টনে এক রেস্টুরেন্টে মুসলিম ছাত্রলীগ আয়োজিত ইফতার মাহফিলে প্রধান অতিথির বক্তৃতায় তিনি এসব কথা বলেন।
খন্দকার মাহবুব হোসেন বলেন, সর্বদলীয় ছাত্র সংগ্রাম পরিষদ গঠন করে সরকারের জুলুম নির্যাতনের জবাব দেওয়া সময়ের অপরিহার্য দাবি। দেশের গণতন্ত্র স্বাধীনতা ও সার্বভৌমত্ব রক্ষায় ছাত্র সমাজকে ইস্পাত কঠিন ঐক্য গড়ে তুলতে হবে।
বিএনপি মহাসচিব মির্জা ফখরুলের উপর বর্রবরচিত হামলার নিন্দা জানিয়ে বিশেষ অতিথির বক্তৃতায় মুসলিম লীগের মহাসচিব কাজী আবুল খায়ের বলেন, কল্পনা বিলাসী বাজেট দেশের অর্থনীতির সকল ক্ষেত্রে নৈরাজ্য ও অনিশ্চয়তা সৃষ্টি করেছে, ভারতীয় পাহাড়ী ঢলে বৃহত্তর হাওড় অঞ্চলে ব্যাপক বিপর্যয়ের পর পার্বত্য অঞ্চলে দীর্ঘদিনের অনাচারে পাহাড়ের মাটি ও গাছ কেটে উজাড় করার ফলশ্রুতিতে দরিদ্র মানুষ আজ নির্বিচারে মৃত্যুবরণ করছে।
শিক্ষা বিস্তারের অগ্রদূত মুসলিম গণজাগরণের কিংবদন্তি জাতিসত্তার মহানায়ক নবাব স্যার সলিমুল্লাহ’র ১৪৫ তম মৃত্যুবার্ষীকিতে সমমনা ছাত্র নেতৃবৃন্দের সম্মানে নয়া পল্টনে এক রেস্টুরেন্টে মুসলিম ছাত্রলীগের সভাপতি এস এইচ খান আসাদের সভাপতিত্বে ও শাহিনুর রহমানের সঞ্চালনায় আয়োজিত ইফতার মাহফিলে অন্যান্যের মাঝে উপস্থিত ছিলেন মুসলিম লীগের নির্বাহী সভাপতি আব্দুল আজিজ হাওলাদার, সিনিয়র প্রেসিডিয়াম সদস্য আতিকুল ইসলাম, আনোয়ার হোসেন আবুড়ী, জাতীয়তাবাদী ছাত্রদলের দপ্তর সম্পাদক আব্দুস সাত্তার পাটোয়ারী, জাগপা ছাত্রলীগ সভাপতি সাইফুল আলম, ইসলামী ছাত্র শিবিরের কেন্দ্রীয় নেতা তরিকুল ইসলাম, বাংলাদেশ ছাত্রমিশন সভাপতি কামরুল ইসলাম সুরুজ, ইসলামী শাসনতন্ত্র ছাত্র আন্দোলনের কেন্দ্রীয় নেতা শরীফুল ইসলাম, ইসলামী ছাত্র মজলিস এর সভাপতি আব্দুর রহিম সাঈদ, খেলাফত আন্দোলনের সভাপতি মোঃ আল আমিন, ইসলামি ছাত্র সমাজের সভাপতি আব্দুল্লাহ আল মাসুদ, ইসলামী ছাত্র মজলিসের সেক্রেটারী ইলিয়াস আহম্মেদ, ছাত্র জমিয়ত সেক্রেটারী নিজাম উদ্দিন, জমিয়তে তালাবা সহসভাপতি তোফায়েল আহম্মেদ প্রমুখ।